45. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ  ΥΠΗΡΕΣΙΩΝ Αριθ. ΑΠ Α1β/3659 της 27 Απρ./26 Μαΐου 1982 (ΦΕΚ Β΄ 297) Λειτουργία καταστημάτων σε ξενοδοχεία ύπνου. 1.Επιτρέπεται η λειτουργία μέσα στα ξενοδοχεία μόνον των κατωτέρω αναφερομένων καταστημάτων, εφόσον περιλαμβάνονται στις σχετικές προδιαγραφές του Ε.Ο.Τ. για τα ξενοδοχεία: α)Καταστημάτων εστιάσεως (εστιατόρια, μπαρ, ζαχαροπλαστεία, και άλλα παρόμοια καταστήματα). β)Κουρείων, Κομμωτηρίων. γ)Καταστημάτων τουριστικών ειδών και άλλων παρόμοιων τουριστικών καταστημάτων μη συμπεριλαμβανομένων στα καταστήματα υγειονομικού ενδιαφέροντος. 2.Εξαιρετικά, προκειμένου για CAMPINGS και επιπλωμένα τουριστικά διαμερίσματα, επιτρέπεται η λειτουργία σ’ αυτά και μικρών, αμιγών ή μικρών καταστημάτων τροφίμων (MINI MARKET), προοριζομένων να εξυπηρετούν τους πελάτες των τουριστικών αυτών μονάδων. Με την ΑΙβ/11804/18 - 24 Νοεμ. 1983 (ΦΕΚ Β΄ 683) αποφ. Υπ. Υγείας και Πρόνοιας, επιτρέπεται η λειτουργία μικρών, αμιγών ή μικτών καταστημάτων τροφίμων (ΜΙΝΙ MARKET) και μέσα σε ξενοδοχεία ύπνου για την εξυπηρέτηση των πελατών τους, σύμφωνα με τους όρους και προϋποθέσεις που προβλέπονται από την ανωτέρω Υγειονομική Διάταξη και εφόσον στα Ξενοδοχεία δεν παρέχεται πλήρης διατροφή και στην περιοχή που βρίσκονται δεν υπάρχουν παρόμοια καταστήματα σε απόσταση περίπου 2 χιλ. (σε πλησιέστερο οικισμό), από τα οποία θα μπορούσαν να εξυπηρετηθούν οι πελάτες αυτών. 3.Στα καταστήματα εστιάσεως των ξενοδοχείων είναι δυνατό να επιτραπεί, κατόπιν αδείας της Αστυνομικής Αρχής, η χρήση ορχήστρας ή στερεοφωνικών μηχανημάτων για ψυχαγωγία των πελατών της ξενοδοχειακής επιχειρήσεως, συμπεριλαμβανομένων και ατόμων που δεν είναι απαραίτητα και ένοικοι του ξενοδοχείου. 4.Τα αναφερόμενα στις παρ.1 και 2 της παρούσας καταστήματα υγειονομικού ενδιαφέροντος (εστιατόρια, μπαρ, ζαχαροπλαστεία κ.τ.όμ. κουρεία, κομμωτήρια και καταστήματα τροφίμων) θα πληρούν τους επιβαλόμενους με τις σχετικές υγειονομικές διατάξεις όρους υγιεινής. Αν ορισμένα από τα ανωτέρω καταστήματα λειτουργούν και ως κέντρα διασκεδάσεως, αυτά θα πληρούν και τους προβλεπόμενους από την ισχύουσα νομοθεσία για τα κέντρα διασκεδάσεως όρους και προϋποθέσεις υγιεινής και ασφαλείας των θαμώνων τους και ησυχίας των ενοίκων του ξενοδοχείου και των γειτόνων. 5.Επιτρέπεται η λειτουργία στον περιβάλλοντα χώρο των ξενοδοχείων κατά τη θερινή περίοδο ανοικτών μπαρ, σνακ μπαρ και αναψυκτηρίων (καταστήματα τύπου OPEN BAR), με την προϋπόθεση ότι τα καταστήματα αυτά θα είναι κατασκευασμένα σύμφωνα με τις προδιαγραφές του Ε.Ο.Τ. και θα πληρούν τους κατωτέρω απαραίτητους όρους υγιεινής: α)Ο χώρος του ανοικτού καταστήματος θα καλύπτεται μονίμως με στέγαστρο από μπετόν ή άλλη κατάλληλη κατασκευή, το οποίο εσωτερικώς θα πληροί τους όρους της κατάλληλης οροφής των καταστημάτων τροφίμων, σύμφωνα με τις ισχύουσες σχετικές υγειονομικές διατάξεις. (Αντί για τη σελ. 202,207(δ) Σελ. 202,207(ε) Τεύχος Η123 - Σελ. 29 Γενικοί νόμοι περί ξενοδοχείων-Επιπλ. δωματίων κλπ 18.Ζ.α.40-45 β)Τα κάθε είδους τρόφιμα και τα προοριζόμενα για την προσφορά ποτών, φαγητών, γλυκισμάτων κλπ. σκεύη, μιας ή πολλαπλής χρήσεως, θα είναι τοποθετημένα εντός κλειστών προθηκών ή ερμαρίων για να εξασφαλίζονται από τις ρυπάνσεις και μολύνσεις (σκόνες, μύγες ή άλλα έντομα, κλπ). Ειδικότερα, τα ευαλλοίωτα τρόφιμα θα διατηρούνται μέσα σε ψυγεία, κατά προτίμηση ψυγεία - προθήκες, υπό κατάλληλη ψύξη, αναλόγως του είδους του τροφίμου και του επιθυμητού χρόνου διατηρήσεώς του. Τα φαγητά και άλλα παρασκευάσματα, τα οποία προσφέρονται ζεστά θα διατηρούνται σε θερμοθαλάμους ή συσκευές μπεν μαρί υπό θερμοκρασία ανωτέρα των + 60ο C. γ)Τα φαγητά, γλυκίσματα και άλλα παρασκευάσματα θα προέρχονται από νομίμως λειτουργούντα εργαστήρια και κατά τη μεταφορά τούτων από τους χώρους παρασκευής τους στους χώρους διαθέσεώς τους θα παίρνονται τα κατάλληλα μέτρα προστασίας τους από ρυπάνσεις και μολύνσεις. δ)Θα υπάρχει ιδιαίτερο σύστημα πλύσεως σκευών, σύμφωνα με τις σχετικές, αναλόγως του είδους του καταστήματος, διατάξεις της ισχύουσας νομοθεσίας. Αν το ξενοδοχείο διαθέτει κεντρικές εγκαταστάσεις πλύσεως των χρησιμοποιουμένων στην επιχείρηση σκευών, η ύπαρξη ιδιαίτερου συστήματος πλύσεως πιάτων στο ανοικτό κατάστημα δεν είναι απαραίτητη, θα υπάρχει όμως σύστημα πλύσεως των ποτηριών και κυπέλων. Το σύστημα τούτο, αποτελούμενο από έναν νεροχύτη με δύο λεκάνες και εγκατάσταση τρεχουμένου ζεστού και κρύου νερού, μπορεί να είναι τοποθετημένο στον ίδιο χώρο του ανοικτού καταστήματος χωρίς διαχωρισμό. 6.Για τη λειτουργία των αναφερομένων στην παρούσα καταστημάτων υγειονομικού ενδιαφέροντος σε ξενοδοχεία απαιτείται η προβλεπόμενη από το άρθρ. 10 Α.Ν. 2520/1940 άδεια της Αστυνομικής Αρχής, εκδιδόμενη κατόπιν σύμφωνης γνώμης της αρμόδιας Υγειονομικής Υπηρεσίας ότι πληρούνται οι όροι της παρούσας και των άλλων ισχυουσών σχετικών υγειονομικών διατάξεων. Στην αίτηση του για τη χορήγηση της ανωτέρω άδειας ο ενδιαφερόμενος θα επισυνάπτει, μεταξύ των άλλων απαραίτητων δικαιολογητικών, το επικυρωμένο αντίγραφο του εγγράφου του Ε.Ο.Τ. για την έγκριση εγκαταστάσεως στην ξενοδοχειακή επιχείρησή του του καταστήματος για το οποίο ζητεί την άδεια λειτουργίας του. Το δικαιολογητικό αυτό δεν είναι απαραίτητο προκειμένου για ανανέωση της άδειας λειτουργίας καταστήματος λόγω λήξεως της ισχύος της. 7.Η Υγειονομική Διάταξη Α1β/5394/1980 καταργείται. Σελ. 202,208(ε) Τεύχος Η123 - Σελ. 30